CELEX: C2007/315/39
Language: bg
Date: 2007-12-22 00:00:00
Title: Дело C-114/07: Решение на Съда (осми състав) от 25 октомври 2007 г. — Комисия на Европейските общности/Чешка република (Неизпълнение на задължения от държава-членка — Кодекс на Общността относно лекарствени продукти за хуманна употреба — Директива 2004/24/ЕО — Традиционни растителни лекарствени продукти — Липса на транспониране на директива в предписания срок)

22.12.2007   
            
            
               BG
            
            
               Официален вестник на Европейския съюз
            
            
               C 315/23
            
         Решение на Съда (осми състав) от 25 октомври 2007 г. — Комисия на Европейските общности/Чешка република
   (Дело C-114/07) (1)
   
   (Неизпълнение на задължения от държава-членка - Кодекс на Общността относно лекарствени продукти за хуманна употреба - Директива 2004/24/ЕО - Традиционни растителни лекарствени продукти - Липса на транспониране на директива в предписания срок)
   (2007/C 315/39)
   Език на производството: чешки
   Страни
   
      Ищец: Комисия на Европейските общности [представители: B. Stromsky и M. Šimerdová]
   
      Ответник: Чешка република [представител: T. Boček]
   Предмет
   Неизпълнение на задължения от държава-членка — Неприемане в предвидения срок на необходимите разпоредби за съобразяване с Директива 2004/24/ЕО на Европейския парламент и на Съвета от 31 март 2004 година за изменение на Директива 2001/83/ЕО за утвърждаване на кодекс на Общността относно лекарствени продукти за хуманна употреба, по отношение на традиционните растителни лекарствени продукти (ОВ L 136, стр. 85)
   Диспозитив
   
               1)
            
            
               Като не е приела необходимите законови, подзаконови и административни разпоредби, за да се съобрази с Директива 2004/24/ЕО на Европейския парламент и на Съвета от 31 март 2004 година за изменение на Директива 2001/83/ЕО за утвърждаване на Кодекс на Общността относно лекарствените продукти за хуманна употреба, по отношение на традиционните растителни лекарствени продукти, Чешката република не е изпълнила задълженията си по тази директива.
            
         
               2)
            
            
               Осъжда Чешката република да заплати съдебните разходи.
            
         
      (1)  ОВ C 95, 28.4.2007 г.